RESOLUCIÓN do 26 de xaneiro de 2022, da Dirección Xeral de Pesca, Acuicultura e Innovación Tecnolóxica, pola que se dá publicidade das axudas concedidas a establecementos de acuicultura correspondentes á convocatoria do exercicio 2021.
Consellería do Mar — III. Outras disposicións — 09/02/2022

1. Axudas investimentos en acuicultura.
a) Norma reguladora: Orde do 3 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións para investimentos produtivos, incremento da eficiencia enerxética e fomento da reconversión das empresas acuícolas a fontes de enerxía renovables, e para a obtención de servizos de asesoramento de carácter técnico, científico, xurídico, ambiental ou económico no ámbito da acuicultura, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021, tramitado como expediente anticipado de gasto (código de procedemento PE205F).
b) Convocatoria: exercicio 2021.
c) Aplicacións orzamentarias:
Modalidade A: 15.02.723A.772.2.
Modalidade B: 15.02.723A.772.5.
Modalidade C: 15.02.723A.772.6.
d) Finalidade da axuda:
Modalidade A: axudas destinadas á realización de actuacións, co fin de fomentar unha acuicultura sustentable desde unha perspectiva ambiental, socialmente responsable, baseada no coñecemento e competitiva.
Modalidade B: axudas destinadas a investimentos que aumenten a eficiencia enerxética e fomenten a reconversión das empresas acuícolas a fontes de enerxía renovables.
Modalidade C: axudas destinadas á obtención de servizos de asesoramento de carácter técnico, científico, xurídico, ambiental ou económico, co fin de mellorar o rendemento global e a competitividade das explotacións acuícolas e reducir o impacto ambiental negativo do seu funcionamento.
e) Persoas ou entidades beneficiarias e importe da axuda concedida a cada unha delas, en euros:
2. Axudas innovación no sector da acuicultura.
a) Norma reguladora: Orde do 3 de decembro de 2020 pola que se establecen as bases reguladoras para a concesión, en réxime de concorrencia competitiva, de subvencións para o fomento do desenvolvemento tecnolóxico, a innovación e a competitividade no sector da acuicultura, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021, tramitado como expediente anticipado de gasto (código de procedemento PE205I).
b) Convocatoria: exercicio 2021.
c) Aplicación orzamentaria: 15.02.723A.770.0.
d) Finalidade da axuda: axudas destinadas á realización de proxectos que fomenten o desenvolvemento tecnolóxico, a innovación e a competitividade no sector da acuicultura.
e) Persoas ou entidades beneficiarias e importe da axuda concedida a cada unha delas, en euros:
3. Axudas destinadas á compensación dos acuicultores pola COVID-19.
a) Norma reguladora: Orde do 11 de xuño de 2021 pola que se aproban as bases reguladoras para a concesión de subvencións para compensar os acuicultores que tivesen perdas de produción entre o 1 de febreiro e o 31 de decembro de 2020 como consecuencia do gromo da COVID-19, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2021 (código de procedemento PE205J).
b) Convocatoria: exercicio 2021.
c) Aplicación orzamentaria: 15.02.723A.772.1.
d) Finalidade da axuda: axudas destinadas a compensar os acuicultores pola redución da produción que tivese lugar entre o 1 de febreiro e o 31 de decembro de 2020 como consecuencia do gromo da COVID-19.
e) Persoas ou entidades beneficiarias e importe da axuda concedida a cada unha delas, en euros:
Santiago de Compostela, 26 de xaneiro de 2022